

Klasa:003-08/20-06/001

Urbroj: 2181-205-02-01-20-0116

Split, 28. 10. 2020.

U skladu s odredbama članka 50. Poslovnika o radu Fakultetskog vijeća Kineziološkog fakulteta u Splitu i članka 51. Statuta Kineziološkog fakulteta u Splitu Fakultetsko vijeće na svojoj sjednici održanoj dana 28. 10. 2020. godine donijelo je

ODLUKU

o Dopunama Poslovnika o radu Fakultetskog vijeća Kineziološkog fakulteta u Splitu

Članak 1.

Iza članka 7. dodaje se članak 7a. koji glasi:

„U slučaju izvanrednih okolnosti sjednice Fakultetskog vijeća održavat će se ON-LINe putem TEAMS aplikacije.

Da bi se sjednica mogla održati ON-LINE u sustav se mora prijaviti najmanje 2/3 članova Fakultetskog vijeća.

Glasovanje po točkama Dnevnog reda vršit će se na način da se svaki član Vijeća o svakoj točki Dnevnog reda izjasni sa: „ZA“, „PROTIV“ ili „SUZDRŽAN“.

Kada se o točki Dnevnog reda treba tajno glasovati isto će se vršiti putem aplikacije FAIRVOTES.“

Članak 2.

U članku 26. dodaju se stavci 3. i 4. koji glase:

„Da bi se o nekoj točki Dnevnog reda odlučivalo tajnim glasovanjem potrebno je uputiti prijedlog prema dekanskom kolegiju najkasnije 24 sata prije održavanja sjednice Fakultetskog vijeća.

Odluku o tajnom glasovanju po određenoj točki Dnevnog reda donosi Fakultetsko vijeće natpolovičnom većinom glasova prisutnih članova Vijeća.“

Članak 3.

Ove Dopune Poslovnika o radu Fakultetskog vijeća Kineziološkog fakulteta u Splitu objavljene su i stupaju na snagu u roku od osam dana od dana donošenja.

DEKAN

Prof. dr. sc. Damir Sekulić

Dostaviti:

* Pravnoj i kadrovskoj službi
* Pismohrana